
124 DR.30.8.2006 

 

 

Tuan Chong Chieng Jen [Bandar Kuching]: Butiran-butiran 010900, 
mengenai sewa pejabat kementerian di Putrajaya. Saya ingin tahu kenapa sewa 
sejumlah RM49 juta tidak dimasukkan dalam Bajet 2006, tetapi dimasukkan di 
dalam supplementary Bajet. Kerana bukankah sewa itu dapat dianggarkan dari 
dahulu, dan adakah ini untuk sewa pejabat yang baru untuk kementerian. Dan 
saya ingin tahu juga, keluasan pejabat yang disewa dan apakah kadar one square 
feet, kadar yang dibayar oleh kerajaan atas tempat disewa ini, kadarnya per 
square feet dan apakah kemudahan-kemudahan yang diberikan agar sewa ini 
begitu tinggi RM49 juta. Dan apakah jangka masa untuk sewa RM49 juta ini 
dibayar. Sekian terima kasih. 

Tuan Pengerusi [Datuk Lim Si Cheng]: Yang Berhormat Setiausaha 
Parlimen, sila. 

6.56 ptg. 

Setiausaha Parlimen Kementerian Pelajaran [Puan Komala Devi]:  
Tuan Pengerusi, saya ucapkan ribuan terima kasih kepada semua Ahli Yang 
Berhormat yang telah mengambil bahagian dalam perbahasan atas maksud B.41 
iaitu perbelanjaan tambahan untuk Kementerian Pelajaran. Tadi Yang Berhormat 
bagi Bukit Mertajam telah membangkitkan beberapa isu dan akan saya cuba 
menjawabnya. Nombor satu, adakah Kementerian Pelajaran Malaysia 
menghadapi masalah kewangan kerana SJK(C) atau pun Sekolah Jenis 
Kebangsaan Cina menghadapi masalah kekurangan guru. Untuk makluman Ahli 
Yang Berhormat, memang menjadi dasar kementerian untuk menyediakan 
kemudahan yang sempurna, yang mencukupi, termasuklah juga keperluan 
perjawatan di SKJ(C).  Jadi oleh itu, kementerian sentiasa mengkajikan keperluan 
guru, dan walaupun ada kekurangan ini adalah sementara, temporary sahaja, 
dengan izin, dan bukan permanent. Dan beberapa langkah dijalankan oleh 
kementerian dari masa ke masa untuk melantikkan guru-guru dalam bahasa Cina. 

Dari segi pembayaran gaji guru untuk guru-guru sambilan yang dilantik 
oleh pihak sekolah dari segi dasar, memang Kementerian Pelajaran membuat 
pembayaran gaji berdasarkan kepada perjawatan yang telah diluluskan, iaitu guru-
guru yang dilantik oleh Kementerian Pelajaran. Untuk guru-guru yang dilantik terus 
oleh pihak PIBG, atau pun Lembaga Pengelola Sekolah, mereka dikehendaki 
untuk menjelaskan pembayaran secara persendirian. Satu lagi isu yang... 

Tuan Pengerusi [Datuk Lim Si Cheng]: Yang Berhormat, Yang 
Berhormat Bukit Mertajam. 

Puan Chong Eng [Bukit Mertajam]: Terima kasih. Pada fahaman saya, 
biasanya pada tahun-tahun yang dahulu, Lembaga Sekolah atau pihak sekolah 
akan mengenal pastikan bilangan kekurangan guru sambilan dan mereka akan 
terus upah guru-guru ini.  Kerana ada guru-guru sambilan dari tahun lalu, dia akan 
terus diupah tetapi tahun ini telah berubah kerana kepada kementerian, 
mengatakan bahawa sudah ada cukup bilangan guru, tetapi kepada pihak 
sekolah, guru-guru yang dihantar oleh kementerian itu, tidak sesuai untuk 
mengajar mata pelajaran yang diperlukan kerana kementerian telah..., guru 
umpamanya, guru bahasa Melayu telah melebihi seramai 6000, dan kelebihan itu 
telah dihantar kepada SRJK(C), tetapi di SRJK(C) tidak perlu begitu ramai guru 
bahasa Malaysia.  

 



Tuan Chong Chieng Jen [Bandar Kuching]: Butiran-butiran 010900, mengenai sewa pejabat kementerian di Putrajaya. Saya ingin tahu kenapa sewa sejumlah RM49 juta tidak dimasukkan dalam Bajet 2006, tetapi dimasukkan di dalam supplementary Bajet. Kerana bukankah sewa itu dapat dianggarkan dari dahulu, dan adakah ini untuk sewa pejabat yang baru untuk kementerian. Dan saya ingin tahu juga, keluasan pejabat yang disewa dan apakah kadar one square feet, kadar yang dibayar oleh kerajaan atas tempat disewa ini, kadarnya per square feet dan apakah kemudahan-kemudahan yang diberikan agar sewa ini begitu tinggi RM49 juta. Dan apakah jangka masa untuk sewa RM49 juta ini dibayar. Sekian terima kasih. Tuan Pengerusi [Datuk Lim Si Cheng]: Yang Berhormat Setiausaha Parlimen, sila. 6.56 ptg. Setiausaha Parlimen Kementerian Pelajaran [Puan Komala Devi]: Tuan Pengerusi, saya ucapkan ribuan terima kasih kepada semua Ahli Yang Berhormat yang telah mengambil bahagian dalam perbahasan atas maksud B.41 iaitu perbelanjaan tambahan untuk Kementerian Pelajaran. Tadi Yang Berhormat bagi Bukit Mertajam telah membangkitkan beberapa isu dan akan saya cuba menjawabnya. Nombor satu, adakah Kementerian Pelajaran Malaysia menghadapi masalah kewangan kerana SJK(C) atau pun Sekolah Jenis Kebangsaan Cina menghadapi masalah kekurangan guru. Untuk makluman Ahli Yang Berhormat, memang menjadi dasar kementerian untuk menyediakan kemudahan yang sempurna, yang mencukupi, termasuklah juga keperluan perjawatan di SKJ(C). Jadi oleh itu, kementerian sentiasa mengkajikan keperluan guru, dan walaupun ada kekurangan ini adalah sementara, temporary sahaja, dengan izin, dan bukan permanent. Dan beberapa langkah dijalankan oleh kementerian dari masa ke masa untuk melantikkan guru-guru dalam bahasa Cina. Dari segi pembayaran gaji guru untuk guru-guru sambilan yang dilantik oleh pihak sekolah dari segi dasar, memang Kementerian Pelajaran membuat pembayaran gaji berdasarkan kepada perjawatan yang telah diluluskan, iaitu guru- guru yang dilantik oleh Kementerian Pelajaran. Untuk guru-guru yang dilantik terus oleh pihak PIBG, atau pun Lembaga Pengelola Sekolah, mereka dikehendaki untuk menjelaskan pembayaran secara persendirian. Satu lagi isu yang... Tuan Pengerusi [Datuk Lim Si Cheng]: Yang Berhormat, Yang Berhormat Bukit Mertajam. Puan Chong Eng [Bukit Mertajam]: Terima kasih. Pada fahaman saya, biasanya pada tahun-tahun yang dahulu, Lembaga Sekolah atau pihak sekolah akan mengenal pastikan bilangan kekurangan guru sambilan dan mereka akan terus upah guru-guru ini. Kerana ada guru-guru sambilan dari tahun lalu, dia akan terus diupah tetapi tahun ini telah berubah kerana kepada kementerian, mengatakan bahawa sudah ada cukup bilangan guru, tetapi kepada pihak sekolah, guru-guru yang dihantar oleh kementerian itu, tidak sesuai untuk mengajar mata pelajaran yang diperlukan kerana kementerian telah..., guru umpamanya, guru bahasa Melayu telah melebihi seramai 6000, dan kelebihan itu telah dihantar kepada SRJK(C), tetapi di SRJK(C) tidak perlu begitu ramai guru bahasa Malaysia.